《九日登盛林山》
清代·姚学塽

孤阜试登攀，阴晴指顾间。归云仍带雨，斜日忽衔山。

风物重阳好，浮生几日间。明年望乡处，落叶满燕关。

作者简介：（1766—1826）浙江归安人，字晋堂，一字镜塘。嘉庆元年进士。授内阁中书。以耻向和珅执弟子礼而归。和珅伏诛后始入都任职。母故，以不得躬养侍疾为恨，在京师几十年，寓僧寺，不以妻妾相随。其学以修己为要，日求寡过。道光中官至兵部郎中。有《竹素斋遗稿》。